ສະຫະລັດຮຽກຮ້ອງ ໃຫ້ອາຊ່ຽນ ເປັນເອກກະພາບກັນ ໃນການແກ້ໄຂ ບັນຫາທະເລຈີນໃຕ້
ສະຫະລັດ ​ໄດ້​ຊຸກຍູ້​ໃຫ້ທຸກ​ພັກ​ຝ່າຍ ທີ່​ອ້າງ​ເອົາ​ກໍາມະສິດ ​ໃນ​ເກາະດອນ​ຕ່າງໆ​ນັ້ນ ​ໃຫ້​ແກ້​ໄຂ​ບັນຫາ​ກັນ ​ແຕ່​ກໍ​ກ່າວ​ວ່າ ຕົນ​ບໍ່​ເຂົ້າ​ຂ້າງ​ຝ່າ​ຍ​ໃດ​ໃນ​ເລື້ອງ​ນີ້.
ລັດຖະມົນຕີການຕ່າງປະເທດສະຫະລັດ ທ່ານນາງ Hillary Clinton ເດີນທາງໄປຍັງອິນໂດເນເຊຍ ໃນວັນຈັນມື້ນີ້ ບ່ອນທີ່ ທ່ານນາງຈະສະແດງການສະໜັບສະໜຸນຂອງສະຫະລັດ ຕໍ່ ແຜນຂອງຂົງເຂດເພື່ອແກ້ໄຂບັນຫາການຜິດຖຽງກັນກັບຈີນ ເລື້ອງເຂດນໍ້າແດນດິນ ໃນທະເລຈີນໃຕ້ນັ້ນ ເຈົ້າໜ້າທີ່ຄົນນຶ່ງທີ່ເດີນທາງໄປກັບທ່ານນາງລັດຖະມົນຕີ ກ່າວ ວ່າ ທ່ານນາງຕ້ອງການຢາກເຫັນຄວາມເປັນເອກກະພາບກັນ ໃນລະຫວ່າງບັນດາສະມາຊິກ 10 ປະເທດຂອງສະມາຄົມອາ ຊ່ຽນ ຊຶ່ງໄດ້ພະຍາຍາມມາເປັນເວລານານແລ້ວ ເພື່ອສ້າງກົດ ແຫ່ງການປະພຶດປະຕິບັດ ສໍາລັບແກ້ໄຂບັນຫາການຍາດແຍ່ງ ກັນອ້າງເອົາເຂດນໍ້າແດນດິນກັບຈີນນັ້ນ ກະຊວງການຕ່າງປະເທດສະຫະລັດໄດ້ຊຸກຍູ້ໃຫ້ທຸກພັກຝ່າຍ ທີ່ອ້າງເອົາກໍາມະສິດໃນເກາະດອນຕ່າງໆນັ້ນ ໃຫ້ແກ້ໄຂບັນຫາກັນ ແຕ່ກໍກ່າວວ່າ ຕົນບໍ່ ເຂົ້າຂ້າງຝ່າຍໃດໃນເລື້ອງນີ້ ທ່ານນາງ Clinton ມີນັດໝາຍທີ່ຈະພົບປະກັບບັນດາຜູ້ນໍາຂອງອິນໂດເນເຊຍ ຮວມທັງລັດຖະມົນຕີການຕ່າງປະເທດອິນໂດເນເຊຍ ເພື່ອສົນທະນາກັນເລື້ອງບັນຫາ ຄວາມໝັ້ນຄົງ ເສດຖະກິດ ແລະເທັກໂນໂລຈີ ເຈົ້າໜ້າທີ່ຄົນນຶ່ງຂອງສະຫະລັດ ກ່າວວ່າ ນອກນີ້ແລ້ວ ທ່ານນາງ Clinton ຍັງຈະຖາມວ່າ ອິນໂດເນເຊຍ ມີແຜນທີ່ຈະຮັບມືແນວໃດກັບ ເຫດການຮຸນແຮງທີເກີດຂື້ນຫວ່າງໝໍ່ໆມານີ້ ລະຫວ່າງພວກນັບຖືສາສະໜາກຸ່ມນ້ອຍນັ້ນ